Oblasć Černiwci

Oblasć Černiwci () je oblasć na juhozapadźe Ukrainy. Stolica a zdobom najwjetše město je Černiwci. Oblasć ma něhdźe 900.000 wobydlerjow na přestrjeni wot 8.000 kwadratnych kilometrow a je tuž jedna z najmjeńšich w Ukrainje. Zapadny dźěl oblasće słuša do historiskeho regiona Bukowiny, wuchodny dźěl do Bessarabskeje.

 Geografija 
mini|Hraničny přechod mjez Ukrainu a Rumunskej
Oblasć mjezuje z Rumunskej na juhu a z Moldawskej na juhowuchodźe. Susodne oblasće su Iwanofrankiwska na zapadźe, oblasći Ternopil a Chmelnyckyj na sewjeru kaž tež oblasć Winnycja na samym wuchodźe.

Najwažnišej rěce na teritoriju oblasće stej Dnjestr, kotryž twori sewjernu hranicu, a Prut, kotryž přińdźe z Karpatow a ćeče dale do Rumunskeje.

 Zarjadnistwo 
Oblasć Černiwci wobsteji z jednaće rajonow a dweju městow, kotrejž podstejitej bjezposrědnje zarjadnistwu oblasće, Černiwci a Nowodnistrowsk. Dalšej wjetšej měsće stej Storožynec a Chotyn.

 Stawizny 
mini|Twjerdźizna w Chotynje
W srjedźowěku słušeše cyły teritorij dźensnišeje oblasće do Moldawskeho wjerchowstwa. Chotyn při Dnjestrje bě jedne z najwažnišich přimjeznych twjerdźiznow Moldawskeje na sewjeru. W lěće 1775 přińdźe Bukowina pod rakusku kontrolu; Besarabiska słušeše wot lěta 1812 do Ruskeho carstwa. Mjez swětowymaj wójnomaj bě cyły teritorij dźěl Rumunskeje a bu 1940 wot sowjetskeho wójska wobsadźene.

 Wobydlerstwo 
Oblasć Černiwci ma sylnu rumunskorěčnu mjeńšinu (Rumunojo a Moldawčenjo), kotraž wučini někak pjećinu cyłkowneho wobydlerstwa. Hač do holocausta bydlachu na teritoriju nimo toho wjele Židow.

+narodnosćwobydlerjo1989 (%)2001 (%)změna (%)http://2001.ukrcensus.gov.ua/eng/results/general/nationality/Ukrainjenjo689.10070,875,0 +3,4 %Rumunojo114.60010,712,5 +14,2 %Moldawčenjo67.2009,07,3 −20,5 %Rusojo37.9006,74,1 −39,9 %Polacy3.3000,50,4 −28,4 %Běłorusojo1.4000,30,2 −48,2 %Židojo1.4001,80,2 −91,2 %

+maćeršćina2001 (%)https://web.archive.org/web/20230313151315/https://www.ukrcensus.gov.ua/eng/ukrainšćina75,6rušćina5,3druhe (n. př. rumunšćina)19,1

 Žórła 

 Wotkaz 

!
Černiwci